ಸುಮಿ ಮಿಶಿಮಾ

ಸುಮಿ ಸಿಯೋ ಮಿಶಿಮಾ (1900 - 1992)   ಜಪಾನ್ ದ ಒರ್ತಿ  ಶಿಕ್ಷಕೆರ್, ಅನುವಾದಕೆರ್ ಬುಕ್ಕೊ ಬರಹಗಾರೆರ್. ಇಂಗ್ಲಿಷ್ ಡ್ "ಮೈ ನ್ಯಾರೋ ಐಲ್" (1941) ಬುಕ್ಕೊ "ದಿ ಬ್ರಾಡರ್ ವೇ" (1953) ಪನ್ಪಿನ ರಡ್ಡ್ ಆತ್ಮಚರಿತ್ರೆಲೆಗ್ ಆರ್ ಮಸ್ತ್ ಪುದರ್ ಪಡೆಯೆರ್.
ಆದಿದೊ ಜೀವನ ಬುಕ್ಕೊ ಶಿಕ್ಷಣ
ಸಿಯೋ ಒಸಾಕಾದ ಸುತ್ತಮುತ್ತ ಒಂಜಿ ಸಮುರಾಯ್-ವರ್ಗದ ಕುಟುಂಬೊಡು ಪುಟ್ಟುವೆರ್; ಅರೆನ ಅಪ್ಪೆ ಅಮೇರಿಕ ಸಂಯುಕ್ತ ಸಂಸ್ಥಾನೊಡು ಅಧ್ಯಯನ ಮಲ್ತಿನ ಒರಿ ಶಿಕ್ಷಕೆರ್. ಅಪ್ಪೆ ತೀರ್ದ್ ಬುಕ್ಕೊ ಅಜ್ಜೆರೆನ ಇಲ್ಲಡ್ ನೆಲೆಯಾದ್ ಉಪ್ಪುವೆರ್. ಬುಕ್ಕೊ  ಟೋಕಿಯೊಡು ಅಪ್ಪನ ಚಿಕ್ಕಮ್ಮನೊಟ್ಟುಗು ವಾಸ ಮಂತೊಂದು ಇತ್ತೆರ್. ತ್ಸುಡಾ ವಿಶ್ವವಿದ್ಯಾಲಯೊಡ್ದ್ ಪದವಿ ಪಡೆಯೆರ್, ಬುಕ್ಕೊ ಮದಿಮೆ ಆಯೆರೆ ಕುಟುಂಬದ ಒತ್ತಡೊನ್ ತಪ್ಪಾವರೆ ಅಮೇರಿಕೊಡು ಐನ್ ವರ್ಷ ಕಳೆಯೆರ್. ಆರ್ 1927ಡ್ ದಾನಾ ಹಾಲ್ ಶಾಲೆ ಬುಕ್ಕೊ ವೆಲ್ಲೆಸ್ಲಿ ಕಾಲೇಜಿಡ್ ವಿದ್ಯಾಭ್ಯಾಸ ಮಂತೆರ್.
ವೃತ್ತಿ
ಮಿಶಿಮಾ ಆರ್ ಕಲ್ದಿನ   ತ್ಸುದಾ ಕಾಲೇಜುಡೇ  ಕಲ್ಪಾವರೆ ಸುರು ಮಂತೆರ್. ಬುಕ್ಕೊ ಇಂಗ್ಲಿಷ್ ಡ್ ಖಾಸಗಿ ಪಾಠೊಲೆನ್ ಕೊರೊಂದು ಇತ್ತೆರ್. ಆರ್  ಐತಿಹಾಸಿಕ ಕಾನೂನು ದಾಖಲೆಲೆನ ಆ ಸಂಪುಟೊನು ಬುಕ್ಕೊ ಬೇತೆ ಶೀರ್ಷಿಕೆಲೆನ್ ಅನುವಾದ ಮಲ್ತೆರ್. ರಡ್ಡನೆ ವಿಶ್ವ ಯುದ್ಧೊದ ಪಿರವು ಆರ್ ಯುದ್ಧ ಅಪರಾಧ ನ್ಯಾಯಮಂಡಳಿಲೆಡ್ ರಕ್ಷಣೆಗ್ ಅನುವಾದಕೆರಾದ್ ಬೇಲೆ ಮಲ್ತೆರ್.
ಮಿಶಿಮಾ ಇಂಗ್ಲಿಷ್ ಡ್ ರಡ್ಡ್ ಆತ್ಮಚರಿತ್ರೆಲೆನ್ ಬರೆಯೆರ್. ಸುರುತ, "ಮೈ ನ್ಯಾರೋ ಐಲ್" (1941), "ದಿ ಅಟ್ಲಾಂಟಿಕ್" ಬುಕ್ಕೊ "ದಿ ನ್ಯೂಯಾರ್ಕ್ ಟೈಮ್ಸ್" ಡ್ ಪರಿಶೀಲನೆ ಆಂಡ್. ಅರೆನ ರಡ್ಡನೆ ಆತ್ಮಚರಿತ್ರೆ, ದಿ ಬ್ರಾಡರ್ ವೇ (1953), ರಡ್ಡನೆ ವಿಶ್ವ ಯುದ್ಧೊದ ಪೊರ್ತುಡು ಬುಕ್ಕೊ ಅಯಿಡ್ದ್ ಬುಕ್ಕೊ ಟೋಕಿಯೊಡು ಅರೆನ ಅನುಭವೊಲೆನ್ ಒಳಗೊಂಡುದು ಇತ್ತುಂಡು. "ರಡ್ಡನೆ ವಿಶ್ವ ಯುದ್ಧದ ಅಂತ್ಯೊಡ್ದ್ ಬುಕ್ಕೊ ಒರಿ ಜಪಾನಿನ ಪೊಣ್ಣು ಇಂಗ್ಲಿಷ್ ಡ್ ಬರೆತಿನ ಅತ್ಯಂತ ಪ್ರಮುಖ ಪುಸ್ತಕ" ಪಂದ್ ಒರಿ ಅಮೆರಿಕೊದ ವಿಮರ್ಶಕೆರ್ ವರ್ಣನೆ ಮಲ್ತೆರ್"""ಒಂಜಿ ಜಪಾನಿನ ಗೃಹಿಣಿನ ವಿಶ್ವ ಯುದ್ಧ ಬುಕ್ಕೊ ಸಾಮಾಜಿಕ ವ್ಯವಸ್ಥೆಡ್ ಕ್ರಾಂತಿದ ಪ್ರಯಾಣದ ಬಗ್ಗೆ ಒಂಜಿ ತೀವ್ರವಾದ್ ವೈಯಕ್ತಿಕ ಲೆಕ್ಕ. ಒರಿ ಆಸ್ಟ್ರೇಲಿಯನ್ ವಿಮರ್ಶಕೆರ್ ಅವೆನ್ ಕಂಡು ಕನತೆರ್.""
1942ಡ್, ಅರೆನ ವೆಲ್ಲೆಸ್ಲಿ ಕ್ಲಾಸ್ ಮೇಟ್ ರುತ್ ಟಿಲ್ಫೋರ್ಡ್ ಕ್ಲೋಸ್ ಮಿಶಿಮಾನ್ "ಲೋಕೊಲೆನ ನಡುಟು ಸಿಕ್ಕಿದ್ ಪೋಯಿನ" ಪೊಣ್ಣು ಪಂಡ್ದ್ ವರ್ಣನೆ ಮಲ್ತೆರ್.. ರುತ್ ಬೆನೆಡಿಕ್ಟ್ ಮಿಶಿಮಾ ಅರೆನ ಮೈ ನ್ಯಾರೋ ಐಲ್ ಅನ್ನು ದಿ ಕ್ರೈಸಾಂಥೆಮಮ್ ಅಂಡ್ ದಿ ಸ್ವೋರ್ಡ್ (1946), ಬುಕ್ಕೊ ಇರ್ವನೇ ಶತಮಾನೊದ ಮಧ್ಯೊಡು  ಜಪಾನೀಸ್ ಸಂಸ್ಕೃತಿದ  ಮಾನವಶಾಸ್ತ್ರೊದ ಅಧ್ಯಯನ ಪಂದ್  ಪರಿಗಣಿಸಾದೆರ್.
ಪ್ರಕಟಣೆಲು
 ಮೈ ನ್ಯಾರೋ ಐಲ್: ದಿ ಸ್ಟೋರಿ ಆಫ್ ಎ ಮಾಡರ್ನ್ ವುಮನ್ ಇನ್ ಜಪಾನ್' (1941)
 ದಿ ಬ್ರಾಡರ್ ವೇ: ಎ ವುಮನ್ಸ್ ಲೈಫ್ ಇನ್ ದಿ ನ್ಯೂ ಜಪಾನ್ (1953)
ವೈಯಕ್ತಿಕ ಜೀವನ
ಸಿಯೋ ಚೀನೀ ಅಧ್ಯಯನೊಲೆನ ಪ್ರಾಧ್ಯಾಪಕೆರ್ ಆಯಿನ ಹಾಜಿಮೆ ಮಿಶಿಮಾನ್ ಮದಿಮೆ ಆಯೆರ್, ಅರೆನೊಟ್ಟುಗು ಅರೆನ ಸುರುತ ಮದಿಮೆಡ್ದ್ ನಾಲ್  ಜೋಕುಲು  ಪಡ್ಡುದಿತ್ತೆರ್. ಆರ್ 1992ಡ್ ತನ್ನ ತೊಂಬತ್ತರ ದಶಕೊಡು ತೀರ್ ಪೋಯೆರ್.

ಉಲ್ಲೇಕೊಲು

ವರ್ಗೊ:ವಿಕಿಪೀಡಿಯ ಏಷ್ಯನ್ ತಿಂಗೊಲು 2024